
“Narva suveniir 2007” konkursi läbiviimise tingimuste kinnitamine ja konkursi “Narva suveniir 2007” väljakuulutamine

1. Asjaolud ja menetluse käik

Konkursi eesmärk on mitmekesistada Narva linna tutvustavate ning piirkonna mainet kujundavate suveniiride valikut. Konkursile oodatakse suveniire, mis rõhutavad piirkonna omapära, on huvitavad, silmatorkavad, esteetilised, ning mille tootmine on teostatav.

Suveniirid on piirkonda hästi iseloomustavad, külastaja tähelepanu köitvad ja ligitõmbavad, atraktiivsed, neid soovitakse osta ja nad jäävad Narvat meenutama ja kutsuvad turisti siia tagasi. Suveniirid on mõeldud nii lähedalt (Eestist) ja kaugemalt saabunud inimestele ning neis peab olema nii originaalsus kui isikupärasus (sh pakend, etikett), seotus piirkonna ajaloo, kultuuri, traditsioonide või legendidega. 

2. Õiguslikud alused

Kohaliku omavalitsuse korralduse seaduse § 30 lõike punkti 3 kohaselt kuulub antud küsimuse otsustamine Linnavalitsuse pädevusse.

3. Korraldus

3.1.  Kinnitada «Narva suveniir 2007» konkursi läbiviimise tingimused:

Konkursi “Narva suveniir 2007” läbiviimise

tingimused

I. Konkursi eesmärk 

1.1.
Konkursi eesmärk on mitmekesistada Narva linna tutvustavate ning piirkonna mainet kujundavate suveniiride valikut.
II. Üldtingimused

2.1.
  Konkursi korraldaja on Narva Linna Arenduse ja Ökonoomika Amet.

2.2. Konkurss on avalik ja sellel võivad osaleda kõik füüsilised ja juriidilised isikud, v.a hindamiskomisjoni liikmed. 

2.3. Konkursile oodatakse suveniire (edaspidi töö), mis rõhutavad piirkonna omapära, on huvitavad, silmatorkavad, esteetilised ning mille tootmine on teostatav.

2.4.   Konkursile tuleb esitada töö kohta alljärgnevad materjalid:


2.4.1.
töö kirjeldus; samuti info töö valmistamise (töö valmistamisel kasutatavad materjalid) ning turustuskanalite kohta. 

2.4.2.
planeeritud müügihind; 

2.4.3.
töö originaalformaadis valmistehtuna ühes eksemplaris. 

2.5      Töö kirjeldus kirjutatakse eraldi lehele, mis on tingimata märgitud ainult töö margusõnaga autori nime mainimata.
2.6
Konkursile esitatud tööd, mis ei vasta punkti 2.4. nõuetele, ei kuulu hindamiskomisjoni poolt hindamisele.
III. Tööde esitamine ja avamine

3.1.  Tööde esitamise aeg on alates 11.juuni kuni 14. september 2007.a.
3.2.  Töid võtab vastu Narva Linna Arenduse ja Ökonoomika Amet aadressil Peetri plats 3-7
       20308, Narva tööpäevadel kell 08.00-12.00, 13.00-16.00.

3.3.  Töö kättesaamise kohta väljastab konkursi korraldaja tõendi, millele on märgitud töö kätte

      saamise kuupäev ja kellaaeg.

3.4.  Töö ja selle juurde kuuluvad materjalid peavad olema esitatud kinnises pakendis, millel
      on märge “Narva suveniir 2007” ja töö märgusõna.
3.4.1. Pakendis peab olema eraldi kinnine ümbrik, mille sees on autori kontaktandmed (nimi, aadress, telefon, e-post). Ümbrikul peab olema sõna "Kontakt" ja töö märgusõna.
3.5. Töid hindab komisjon, mille koosseisu kuuluvad: 

Esimees:
Tarmo Tammiste, Narva linnapea

Liikmed:
Sofja Homjakova, Narva abilinnapea;

Ants Liimets, linnasekretär;

Vadim Orlov, linnapea konsultant arengu- ja projektide küsimustes; 

Anne Hallik, Narva Linnavalitsuse Arhitektuuri- ja Linnaplaneerimise Ameti peaarhitekt;

Georgi Ignatov, Narva Linna Arenduse ja Ökonoomika Ameti direktor;

Katrin Liblik, Narva Linna Arenduse ja Ökonoomika Ameti turismi vanemspetsialist 

Sekretär:
Karin Uustallo, Narva Linna Arenduse ja Ökonoomika Ameti sekretär-asjaajaja.

3.6. Tööde hindamisel võetakse aluseks järgmised kriteeriumid:

3.6.1.   seotus piirkonna ajaloo, kultuuri, traditsioonide ja legendidega;

3.6.2.
isikupärasus ja originaalsus (sh pakend, etikett);

3.6.3.
praktiline väärtus;

3.6.4.
kvaliteetne teostus;

3.6.5. atraktiivsus;

3.6.6. tootmine ja teostatavus.

3.7. Saabunud konkursitööd avatakse esimesel komisjoni koosolekul, mis toimub hiljemalt 15 tööpäeva jooksul pärast konkursitööde esitamise tähtpäeva. Avamisel koostatakse tööde avamise protokoll, milles fikseeritakse esitatud tööde arv, saabumise järjekorranumbrile vastav märgusõna ning märgusõnale vastav töökoosseis.
3.8. Komisjon otsustab, milline konkursitöö tunnistatakse vastavaks konkursi tingimustele. Konkursitöid ei hinnata, kui konkursitöö ei ole esitatud tähtajaks, ei vasta p. 2.4. nimetatud nõuetele või osavõtja poolt on rikutud anonüümsusenõuet.
3.9. Konkursi läbinud tööde seas koostatakse pingerida. Pingerea esimese koha saavutanud töö kuulutatakse võitjaks ja autoril on õigus kasutada oma auhinnatud töö turustamisel ja reklaamis märget “Narva suveniir 2007”. 

3.10. Otsustamisel omavad hääleõigust komisjoni esimees ja liikmed. Otsuse vastuvõtmiseks vajalik kvoorum on 1/2 komisjoni liikmete arvust. Komisjoni otsused võetakse vastu lihthäälteenamusega. 
3.11. Komisjoni töö loetakse lõppenuks pärast võidutöö väljaselgitamist ja selle otsuse fikseerimist märgusõnaliselt lõpp-protokollis. Vajadusel esitatakse märkused võidutöö edasise täiendamise vajalikkuse kohta ja edasise tegevuse põhimõtted.
3.12. Konkurssi korraldaja avalikustab võitnud töö märgusõna Narva veebilehel www.narva.ee hiljemalt 5 tööpäeva jooksul pärast konkursi komisjoni töö lõpetamist.
3.13. Võidutöö märgusõnale vastava ümbriku avamine autori väljaselgitamiseks toimub avalikul istungil. 
3.14. Konkursi tulemused kinnitab Narva Linnavalitsus.
3.15. Kõik tööd ja muud konkursile esitatud materjalid võib töö esitaja tagasi saada Narva Linna Arenduse ja Ökonoomika Ametist punktis 3.3. nimetatud tõendi esitamisel.

3.16. Konkursil osalemisega seotud kulutusi konkursis osalejatele ei hüvitata.

IV. Tunnustamine ja auhinnad

4.1. Komisjoni otsuse alusel autasustab Konkursi korraldaja parimad tööd rahaliste auhindadega. Auhindade jagamise parimate tööde vahel ja auhindade suuruse otsustab komisjon lähtudes auhinnafondist, mis on 15,000 krooni.
4.2.  Auhinnad sisaldavad kõiki Eesti Vabariigi seadustega ettenähtud makse. 

4.3.  Konkursi korraldaja võib konkursi läbinud tööde seast valida välja töö, mille      kokkuleppelise tiraaži ta ostab linna kingitusteks Narva tutvustamise eesmärgil.
4.4.  Auhind makstakse välja hiljemalt 10 tööpäeva jooksul pärast konkursi tulemuste kinnitamist Narva Linnavalitsuse poolt. Auhinna maksab välja konkursi korraldaja. 
V. Muu 

5.1. Konkursi tingimused on kättesaadavad Narva Linna Arenduse ja Ökonoomika Ametis


(Peetri plats 3 -7, 20308 Narva). Lisainformatsiooni konkursi tingimuste kohta on


võimalik saada Narva Linna Arenduse ja Ökonoomika Ametist tööpäevadel kell 08.00-12.00, 13.00-17.00, esmaspäeval 08.00-12.00, 13.00-18.00, reedel kell 08.00-12.00, 13.00-16.00 Kontaktisik: Katrin Liblik, tel. 35 99087, e-post katrin.liblik@narva.ee .
3.2. Kuulutada välja konkurss “Narva Suveniir 2007” 04.06.2007.a.

4. Korralduse vaidlustamine 

Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

5. Rakendussätted

Käesolev korraldus jõustub seadusega sätestatud korras.

Tarmo Tammiste





Ants Liimets

Linnapea                                                                                 Linnasekretär                

